Na temelju članka 47. stavka 3. točke 31. Statuta Grada Vukovara ("Službeni vjesnik" Grada Vukovara br. 4/09, 7/11, 4/12, 7/13 i 7/15) i članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15) Gradonačelnik Grada Vukovara objavljuje

**Javni poziv**

**za predlaganje programa javnih potreba u kulturi i tehničkoj kulturi u gradu Vukovaru za 2016. godinu (u daljnjem tekstu Poziv)**

(1) Upravni odjel za kulturu i turizampoziva udruge koje su programski usmjerene na rad u područjima kulture i tehničke kulture u gradu Vukovaru.

(2) Udruge mogu prijaviti **projekt iz kulture ili tehničke kulture ili projekt koji doprinosi kvaliteti života, razvitku i općem napretku grada Vukovara** za sljedeće aktivnosti:

* Programi muzejskih, galerijskih i likovnih djelatnosti
* Programi za zadovoljavanje kulturnih potreba djece i mladih
* Programi izdavanja knjiga i časopisa u kulturi i tehničkoj kulturi
* Programi kulturno – umjetničkih društava
* Znanstveno – istraživački skupovi i popratna izdanja na području kulture i tehničke kulture
* Programi kulturnih manifestacija
* Multimedijski programi koji promoviraju i prezentiraju grad Vukovar u zemlji i inozemstvu
* Programi poticanja i razvitka kulturno – umjetničkog amaterizma
* Programi podizanja kulture življenja
* Programi religijske kulture
* Programi kulturnog turizma
* Programi turističko – kulturnih aktivnosti usmjerene na očuvanje tradicije
* Programi nove medijske kulture i kulture mladih
* Programi zaštite i očuvanja kulturne baštine
* Programi međugradske, međužupanijske i međunarodne kulturne suradnje
* Programi rekonstrukcije, sanacije, adaptacije investicijskog održavanja i opremanja objekta kulture

(3) Ukupno planirana vrijednost Poziv je **900.000,00 kuna**.

**Najmanji** iznos financijskih sredstava koji se može prijaviti i ugovoriti po pojedinom projektu je **10.000,00 kuna**, a **najveći** iznos po pojedinom projektu je **170.000,00 kuna.**

(4) Rok za podnošenje prijedloga projekata i programa je **2. studenoga 2015. godine.**

(5) Svaka udruga može prijaviti i ugovoriti najviše dva projekta u okviru ovog Poziva na razdoblje provedbe do 12 mjeseci. Ista udruga može biti partner na više projekata unutar ovog Poziva.

Prijavu projekta na Poziv može podnijeti udruga koja je upisana u Registar udruga i koja je programski usmjerena na rad u području kulture i tehničke kulture što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Gradu Vukovarute svim drugim davateljima financijskih sredstava iz javnih izvora.

Udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak te da udruga ima podmirene sve doprinose i plaćen porez.

(6) Kako se može ostvariti prednost u financiranju projekta i tko nema pravo prijave na Javni poziv detaljno je opisano u Uputama za prijaviteljena Javni poziv za predlaganje javnih potreba u kulturi i tehničkoj kulturi.

(7) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Vukovara – [www.vukovar.hr](http://www.vukovar.hr).

Natječajnu dokumentaciju treba poslati preporučeno poštom, putem dostavljača ili osobno (predaja u pisarnici) na sljedeću adresu:

Grad Vukovar, Upravni odjel za kulturu i turizam, Ulica dr. Franje Tuđmana 1, 32000 Vukovar.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Poziva detaljno su opisani u Uputama za prijavitelje na Javni poziv za predlaganje javnih potreba u kulturi i tehničkoj kulturi.

Razmatrat će se samo projekti koji su pravodobno prijavljeni te koji u cijelosti zadovoljavaju propisane uvjete Javnog poziva.

(8) Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: davorka.krajnovic@vukovar.hr

KLASA: 612-01/15-01/2

URBROJ: 2196/01-02-15-2

U Vukovaru, 30. rujna 2015.

GRADONAČELNIK

*Ivan Penava, prof.*